ঢাকা-পটুয়াখালী মহাসড়ক
ঢাকা-পটুয়াখালী মহাসড়ক বা এন-৮ বাংলাদেশের একটি জাতীয় মহাসড়ক। এটি ঢাকা থেকে পটুয়াখালী জেলা শহরের পর্যন্ত গিয়েছে। এটি রাজধানী ঢাকার সাথে বাংলাদেশের দক্ষিণ পশ্চিমাঞ্চল এবং বরিশাল বিভাগের সংযোগ স্থাপন করেছে। সায়েদাবাদ সংলগ্ন যাত্রাবাড়ী মোড় থেকে শুরু হয়ে পটুয়াখালী সেতুর দক্ষিণ প্রান্তে শেষ হয়েছে। বাংলাদেশের সর্ববৃহৎ সেতু পদ্মা সেতু এই মহাসড়কের অংশবিশেষ। বাংলাদেশের সর্বপ্রথম এবং একমাত্র জাতীয় এক্সপ্রেসওয়ে, ঢাকা-মাওয়া-ভাঙ্গা এক্সপ্রেসওয়েও এই মহাসড়কের অন্তর্ভুক্ত। এই মহাসড়কটি এশিয়ান হাইওয়ে নেটওয়ার্ক এএইচ১-এর একটি অংশ।